Oficiālais Vēstnesis L 037 , 09/02/1991 Lpp. 0025 - 0026

Speciālizdevums somu valodā: Nodaļa 2 Sējums 8 Lpp. 0003

Speciālizdevums zviedru valodā: Nodaļa 2 Sējums 8 Lpp. 0003



Komisijas Regula (EEK) Nr. 316/91 (1991. gada 7. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 53/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā noteiktie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 7. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 7, 10.1.1991., 14. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | (1) | (2) | (3) | 1.Rīvēts siers, kas augstā mitruma satura un transportēšanas vai iepakojuma (daļēji vakuumsaiņojums) dēļ kļūst par viendabīgu masu | 04062090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 0406, 040620 un 04062090 redakcija. | 2.Balta pastveida viela, pazīstama kā "kokosriekstu krēms", kas izgatavots, smalki samaļot kokosriekstu mīkstumu un pasterizējot. Tas ir tiešajā iesaiņojumā ar tīro svaru 200 g, un to parasti lieto virtuvē mērču gatavošanai u.tml. | 20081990 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2008, 200819 un 20081990 formulējums. Klasifikācija 8. kodā nav pieļaujama pasterizācijas dēļ (skatīt arī HS pozīcijas 20.08 pirmās rindkopas paskaidrojumus). Produkta pastveida konsistence nepieļauj arī klasifikāciju pozīcijā 1106 (skatīt arī paskaidrojumus KN kodiem 20081110 līdz 20081990, otrā rindkopa, otrais ievilkums). | Izskats… | balts, drupans pulveris | Sausna… | 92,8 % | Pelni (600 °C)… | 15,1 % | Satur… | nātrija un hlorīda jonus | Šķīdība… | duļķains šķīdums ūdenī, ievērojami uzbriest | Šķīduma pH… | 11,6 | Mikroskopiskais attēls… | cietes tipa, neatpazīstams | Joda tests… | tumši zils | Papīra hromatogrāfija… | uzrāda cietes ēteri | Infrasarkanais spektrs… | raksturīgas karboksimetilētera joslas | | | 35051050 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 3505, 350510 un 35051050 formulējums | --------------------------------------------------